நடுவண் + அரசு = நடுவண் அரசு...சுய அதிகாரங்களோடு கூடிய பல அரசுகள் இணைந்து ஒரே குடையின் கீழ் ஒரு கூட்டாட்சியை ஏற்படுத்திக்கொள்ளும்... அந்தக் கூட்டாட்சியின் அரசாங்கத்திற்கு நடுவண் அரசு என்று பெயர்...இந்த அரசே அரசியல் சாசனப்படி தனக்கு அளிக்கப்பட்ட அதிகாரத்தின் வரையறைக்குள் தன் நாட்டிற்குள் இருக்கும் மற்ற எல்லா அரசுகளையும் தன் சட்டதிட்டங்கள் மற்றும் கட்டுப்பாட்டிற்குள் வைத்திருக்கும்...முக்கியமாக நாட்டின் பொது விடயங்களான பாதுகாப்பு, வெளிநாட்டு உறவு, முப்படைகள், நாணயம் மற்றும் செலாவணி ஆகியவைகள் நடுவண் அரசின் முழு அதிகாரத்தின் கீழ் வரும்... நடுவண் அரசுகள் உள்ள நாடுகள் எ.கா... இந்திய ஒன்றியம், அமெரிக்க ஐக்கிய நாடுகள். இந்த விதைகளைத் தரும் மூலிகைச் செடிக்கு திருநீற்றுப்பச்சை, உருத்திரச்சடை, சப்ஜா ஆகியப் பெயர்களும் உண்டு தமிழ்நாட்டில் கோடைக்காலத்தில் தண்ணீரிலும், பானங்களிலும் போட்டுக் குடிப்பார்கள்...சப்ஜா என்று பரவலாக அறியப்படும்...உடற் சூட்டைத் தணிக்கும்..தண்ணீரில் நன்றாக ஊறியப்பிறகு ஒவ்வொரு விதையின் சுற்றிலும் வழுவழுப்பான வெண்மை நிற சவ்வுபோன்ற பொருள் உண்டாகி சடை சடையாகத் தோன்றும்... இது இமயமலையில் தியானத்தில் நீண்டநேரம் அமர்ந்திருக்கும் பரமசிவனின் (ருத்திரனின்) தலை ஜடை(சடை) எல்லாம் பனியால் நிறைந்து காணப்படுவதைப்போல் தோற்றமளிப்பதால் இந்த விதைகளுக்கு உருத்திர சடை என்று பெயர். உருத்திரச்சடை விதைகளால் மேக வெள்ளை, சீதபேதி, இரத்த மூலம் ஆகியப்பிணிகள் போகும்... இரண்டு விராகனெடை இந்த விதைகளைப் பச்சையாக அல்லது சிறிது வறுத்து, நான்கு அவுன்சு நீரில் போட்டு, மூன்று மணி நேரம் ஊறவைத்து, உள்ளுக்குக் கொடுத்தால் வயிற்றுக்கடுப்பு, உதிரபேதி, நீர் எரிச்சல், வெட்டை, விஷக்கடி ஆகியவை குணமாகும்...உருசிக்கு இந்த பானத்துடன் ஒரு அவுன்சு நன்னாரி அல்லது தாமரைப்பூ சர்பத் கலந்து அருந்தலாம்...         பஞ்சம் + தாங்கி = பஞ்சந்தாங்கி...பஞ்சக்காலத்தில் மக்களுக்கு கேழ்வரகில் கூழ் காய்ச்சி வழங்குவார்கள்...மற்ற எந்த தானியங்களைவிடவும் கேழ்வரகு பஞ்சக்காலத்தில் பயன்படுத்தப்பட மிகச் சிறந்த தானியமாகும்...காரணம் கேழ்வரகிற்கு நீண்ட நேரம் பசி எடுக்காமல் வைத்திருக்கும் திறன் உண்டு...பஞ்சத்தை நல்ல முறையில் சமாளித்து மக்களைத் தாங்குவதால் பஞ்சந்தாங்கி என்ற பெயரைப் பெற்றது இந்த தானியம்...